"Toora käsud kehtivad, kuid vastavalt Jeesuse õpetusele."
Gershon Nereli Iisrael
Seekordseks teemaks on Iisraeli messiaanlikud juudid.
Vestleme Gershon Nereliga. Shalom! -Tere tulemast.
Jeesuse esimesed jüngrid olid juudid, hiljem pöördusid paganad ta jüngriteks.
Kas messiaanlikud juudid on Iisraelis elanud ja tegutsenud juba 2000 aastat?
Kahjuks mitte jätkuvalt, 1. sajandist kuni tänaseni.
Eriti kui räägime ühtsest kogudusest ja usklike gruppidest,
ühtsest identiteedist koguduses.
Kollektiivsed messiaanlikud juudigrupid leidusid Iisraelis alles 5. sajandil,
peale seda kogudused, mis koosnesidki põhiliselt messiaanlikest juutidest,
kadusid mitmetel põhjustel.
Kuid reaalsus on see, et alates 5. sajandist kuni 19. sajandini pole meil
sisuliselt ühtegi kollektiivset messiaanlikku juudi kogudust või gruppi.
Kaasaaegne ärkamine toimus 19. sajandi paiku ja intensiivistub praegugi.
Messiaanlike juute kutsutakse mitmeti: messiaanlikud juudid, "Jews For Jesus",
"hypochristian" jne. Milliseid termineid sa messiaanlike juutide puhul kasutad?
On tõsi, et neid nimetusi on.
Arvan, et meil pole muud teha kui minna tagasi alguse juurde.
Alguses nimetati Jeesuse järgijaid jüngriteks, Jeshua jüngriteks.
See väljendab kõige lihtsamini seda, kes me oleme.
Sest tänapäeval on kõiksugu messiaanlikke juute,
juut, kes usub ükskõik millist messiat, on messiaanlik juut.
Ka siis, kui ta usub valemessiat.
Ka õigeusklikud juudid, kes usuvad nö. messiat, ühte meest, kes suri
New Yorgis 15 aastat tagasi, on messiaanlikud juudid,
sest nemadki usuvad ka konkreetset messiat.
Nii et nendes asjades tuleb olla hästi täpne.
Mina olen Jeesuse juudist jünger.
Iisraelis on enam-vähem 120 messiaanlikku kogudust ning
7 000-10 000 usklikku, sealhulgas need, kes on liitunud
abielu kaudu messiaanliku kogudusega.
Juudi traditsiooni järgi on ka abiellu astunud mittejuut juut ja paari
lapsed samuti juudid.
Need numbrid jäävad alla 1% elanikkonnast, kuid me oleme
alati avalikkuse ja meedia huviorbiidis.
Me äratame tähelepanu.
Kas Iisraeli riik aktsepteerib messiaanlikke kogudusi?
Kahjuks pean ütlema, et ei aktsepteeri või kinnita meid,
kuid me oleme siiski olemas, meid ei saa annulleerida.
Riigi seadus ei saa reaalsust olematuks muuta.
Kogudused kasvavad, dünaamika kasvab.
Tänu Jumalale, et meil on II, III ja isegi IV põlvkond
messiaanlikke juudiusklikke Iisraelis.
Kas messiaanlikud juudid kogevad tagakiusu?
Mõnedel juhtudel on.
Näiteks Beer-Shevas, Aradis ning Negevis,
kus kogudusi ründasid teatud ultraortodoksed rühmad,
keda juhtisid ultraortodoksed rabid.
Kuid see oli pigem erand.
Üldiselt ei saa öelda, et Iisraelis kiusataks organiseeritul tasemel
messiaanlikke kristlasi taga.
See sõltub rohkem kohaliku piirkonna elust ja pingetest.
Kuid see on tõsi, et meid üldiselt ei armastata, kuna väljastpoolt
paistab, justkui oleksime meie oma juudi pärandi hüljanud,
paistame reeturitena, kuid tegelikult on see just vastupidi.
Meie juudi identiteet ja usk süveneb just läbi usus Jeshuasse.
Me ei saa ju eristada Vana Testamenti Uuest Testamendist,
need on orgaaniline tervik.
Messiaanlikud juudid teenivad Iisraeli armees, me oleme ühiskonna osa.
Usun, et noored Iisraeli kodanikud on meile avatumad,
kuna ühiskond on pluralistlik.
Probleeme on kodumaale tagasipöördumise seadusega.
Selle seaduse alusel võtab Iisrael vastu kõik juudid, kes tahavad
kodumaale naasta, kõik nemad saavad automaatselt Iisraeli kodakondsuse.
See seadus ei kehti messiaanlike juudite puhul, kuna selle tõlgendus
ütleb, et kui juut usub Jeshuasse ning ristitakse Tema nimesse,
siis ta kaotab oma juudi identiteedi.
See on muidugi lollus. Rumalus.
See arusaam on levinud, et Jeshuasse uskuja on usku vahetanud juut.
Meid pole usku pööratud, vaid Messias täiuslikuks tehtud.
Me oleme vast mitmetest sekulaarsetest juutidest paremad, kes ei usu Piiblisse,
me oleme nende kõrval ustavamad juudi identiteedile.
Me usume piibellikku sionismi, seetõttu oleme sionistlikumad
kui mitmed kohalikud juudid.
Piibellik sionism on meie usu tugev osa.
Me ei saa seaduse vastu palju teha.
Kuid kogudused kasvavad, reaalsus räägib enda eest,
hoolimata kodumaale naasemise seadusest.
Tõlge: Lemme-Getter Bogatkin